Viimased 24 tundi on toonud mu ellu õite huvitavaid uudiseid. Esmalt selgus eile öösel, et keegi geenius on kopeerinud minu krediitkaardi ja  ostelnud sellega Hispaanias lennupileteid ning Buenos Aireses alfajoresid (sihukesed küpsise moodi maiustused). Vaene kaardipettur sai muidugi suhteliselt tünga, kuna minusuguse vaesuri kaardilt õnnestus tal oste soetada kõigest 1300 krooni eest. Keerulisem lugu on muidugi mul endal, sest seda raha tahaks ikkagi tagasi ja te ei taha teadagi, kui ilmvõimatu on saada pangakaart Eestist Brasiiliasse.